ভাগ্যিস লায়লা কচ্ছে গিয়েছিলেন, তাই বোধহয় ভারতের হস্তশিল্পে জড়িত হাজার লক্ষ মানুষ, বিশেষ করে কারুশিল্পে জড়িত প্রামীণ প্রমিলা সমাজ পেল তাদের অভিভাবককে। ১৯৮১ সালে লায়লা গড়ে তুললেন ‘দস্তকার’ নামের স্বেচ্ছাসেবী সংস্থা। দস্তকারের উদ্দেশ্য হল ভারতের ঐতিহ্যবাহী হস্তশিল্পের প্রসার এবং এই শিল্পে জড়িত মহিলাদের আর্থিকভাবে স্বনির্ভর করে তোলা। গ্রামীণ শিল্পীরা যাতে তাদের জিনিসপত্র বিক্রি করতে পারেন, সেজন্য প্রথম বেঙ্গালুরুতে তৈরি করা হয় নেচার-বাজার। শুরুতেই সাড়া পড়ে গেল। দস্তকারের ছত্রছায়ায় এসে মিলল বাজারের সন্ধান। ক্রেতা এবং বিক্রেতাদের মধ্যে সরাসরি যোগাযোগ গড়ে উঠল। প্রত্যন্ত গ্রামের মহিলারা খানিকটা হলেও পেলেন আর্থিক স্বাধীনতা।